Publication: Magyar Közlöny
Issue: MK-2001-108 (Year: 2001, Number: 108)
Era: 1990-2004
Section: a 35/2001. (X. 4.) OM rendelethez
Paragraph Index: 396

6. Az ismeretek ellenőrzési rendszere Az ismeretek ellenőrzési rendszere a tantervben előírt aláírások, gyakorlati és elméleti jegyek megszerzéséből, a szakdolgozat elkészítéséből, valamint a záróvizsga letételéből tevődik össze. 6.1. A szakdolgozat A szakdolgozat valamely, az Európai Unió agrárpolitikájához, a regionális, vidékfejlesztési feladatokhoz kapcsolódó témakör alkotó módon történő feldolgozása, amelynek elkészítésével a hallgató bizonyítja, hogy képes az elsajátított ismeretanyag önálló alkalmazására, az elvégzett tanulmányi munka és eredményeinek szakszerű öszszefoglalására, a témakörébe tartozó konkrét feladatok kreatív megoldására, az önálló szakmai feladat megoldására. A szakdolgozatot a hallgató a témavezető irányításával magyar vagy idegen nyelven készítheti el. 6.2. A záróvizsga 6.2.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — az előírt kreditek megszerzése, — a szakmai gyakorlat teljesítése és az erről szóló dolgozat benyújtása, — a szakdolgozat benyújtása, — egy felsőfokú C típusú vagy két középfokú C típusú államilag elismert nyelvvizsga angol, francia vagy német nyelvből. 6.2.2. A záróvizsga részei: — a szakdolgozat megvédése magyar vagy idegen nyelven, — a szakdolgozat témaköréből komplex szóbeli vizsga letétele. 6.2.3. A záróvizsga tárgyai: — az Európai Unió intézmény- és jogrendszere, — az Európai Unió agrárpolitikája, regionális és vidékfejlesztési politikája. 6.2.4. A záróvizsga eredménye A szakdolgozat védése alapján adott érdemjegy és a szóbeli záróvizsgára kapott érdemjegy — egészre kerekített — számtani átlaga. A Kormány határozatai A Kormány 1111/2001. (X. 4.) Korm. határozata az oktatási miniszter kormányzati felelősségi körébe tartozó egyes közalapítványok alapító okiratainak módosításáról A Kormány

Source: https://magyarkozlony.hu/hivatalos-lapok/f375582030030c8747d039e7f2c79355f7055760/dokumentumok/18c421c7398a98b68fce8b12e08d0df80d7f401e/letoltes